JayJayThrowThrow/commonwealth-wiki-mix huggingface dataset:
Hermione Granger

Hermione Jean Granger (dilahirkan pada 19 September 1979) ialah sebuah watak rekaan dalam buku bersiri ciptaan J.K.Rowling iaitu Harry Potter. Hermione ialah seorang rakan baik Harry Potter dan Ron Weasley yang berada dalam tahun yang sama dengan mereka di Sekolah Sihir Hogwarts. Beliau yang berdarah Muggle (bukan sihir, kerana kedua-dua ibu bapa Hermione ialah doktor gigi Muggle).

Hermione boleh dikatakan bersifat suka mengarah dan cerewet dalam sesuatu hal (terutama dalam bidang akademik). Walau bagaimanapun, sifatnya itu yang bersertakan sekali dengan kebijaksanaannya banyak membantu mereka bertiga menyelesaikan masalah dunia sihir. Oleh itu, Hermione agak dihormati oleh ramai warga Hogwarts kerana kebijaksanaanya sehingga pelajar terbaik pada tahunnya.

Kelulusan beliau setakat ini ialah PSB atau Peringkat Sihir Biasa (Ordinary Wizarding Level, OWL) dan memperoleh gred tertinggi dalam semua matapelajarannya kecuali Pertahanan Terhadap Ilmu Hitam.

Seperti yang dapat diketahui melalui buku, Hermione boleh di sebut melalui ejaan "Her-mai-oh-nee". Hermione, berasal daripada perkataan Hermes iaitu Dewa Masyarakat Yunani Purba bagi penciptaan, bijaksana dan kreatif.
Ciri dan perwatakan

Hermione mempunyai mata berwarna perang, rambut perang yang kerinting dan ketika pertama kali muncul, gigi depannya agak besar. Banyak orang di sekolah mentertawakan wajahnya, termasuk Profesor Snape. Hermione yang merupakan pelajar paling pintar dalam tahunnya, berusaha untuk tidak terlibat dengan gosip walaupun dia sedar dia tidak dapat melarikannya dan dengan Harry dan Ron yang bergantung kepadanya untuk bantuan dalam pelajaran mereka, kewujudannya membuktikan yang dia amat berguna dalam trio itu.

Hermione adalah pelajar yang setia, berani dan sering menyuarakan pendapatnya tetapi kadang-kala mempunyai permasalahan yang sering mengganggunya atau menutup fikirannya buat sementara waktu. Mungkin kita dapat melihat kegelisahannya ketika berhadapan dengan Jerat Syaitan yang dia ingin mencari kayu untuk dinyalakan sedangkan dia sendiri mampu menyalakan tongkat saktinya. Walau bagaimanapun, setakat ini, segala syak wasangka yang timbul di fikirannya adalah benar termasuk kes Firebolt, Sirius tiada di Kementerian Sihir dan tentang Putera Berdarah Kacukan.

Rowling mengakui yang Hermione itu banyak berdasarkan sifat dirinya ketika di bangku sekolah. Patronus Hermione pula ialah seekor memerang yang merupakan haiwan kesayangan J. K. Rowling.

thumb|Gambar promosi untuk filem Harry Potter and the Prisoner of Azkaban (filem)|Harry Potter and the Prisoner of Azkaban
Lihat juga

*Senarai watak siri Harry Potter


Kategori:Harry Potter
Kategori:Watak Harry Potter
Kategori:Tentera Dumbledore

de:Figuren der Harry-Potter-Romane#Hermine Granger
Nieuport

Nieuport merupakan pengeluar kapal terbang Perancis yang diasaskan pada tahun 1909 oleh Édouard de Nié Port. Nama penuh syarikatnya adalah Société Anonyme Des Établissements Nieuport. Sehingga 1914 Nieuport khusus dalam rekabentuk dan pembinaan monoplane perlumbaan. Pada tahu 1914 Gustave Delage menyertai syarikat dan mereka siri sesquiplane yang menjadikan Nieuport terkenal semasa Perang Dunia I.

Nieuport turut menghasilkan kapal terbang bagi Kor Penerbangan Diraja, Khidmat Udara Tentera Laut Diraja dan kemudiannya Tentera Udara Diraja United Kingdom.
Senarai pesawat

Kapal terbangnya termasuk:

*Nieuport I
*Nieuport II
*Nieuport II-N
*Nieuport III
*Nieuport IV
*Nieuport IV-G
*Nieuport IV-M
*Nieuport VI
*Nieuport VI-H
*Nieuport 10 "Parasol" (Rekaan Eduard terakhir)
*Nieuport 10 (Reka bentuk pertama Gustave Delage bagi syarikat Nieuport)
*Nieuport 11
*Nieuport 17
*Nieuport 27
*Nieuport 28

Selepas perang syarikat ini dinamakan Nieuport-Delage.
Hukum-hukum gerakan Newton

.]]

Hukum-hukum gerakan Newton adalah tiga hukum fizik yang menyediakan hubungan antara daya dengan jasad dan pergerakan jasad. Semua itu disatukan oleh Sir Isaac Newton dalam hasil kerjanya Philosophiae Naturalis Principia Mathematica (1687). Hukum-hukum tersebut membentuk asas kepada mekanik klasik dan Newton sendiri banyak menggunakan hukum-hukum ini untuk menerangkan banyak kesan yang berkaitan dengan gerakan objek fizikal, Dalam jilid ketiga teks tersebut, beliau menunjukkan bahawa hukum gerakan, digabungkan dengan hukum kegravitian semesta, menerangkan hukum gerakan planet Kepler.

Secara ringkasnya, hukum-hukum ini menyatakan:
# Sesuatu objek akan sentiasa berada dalam keadaan pegun, atau bergerak dengan halaju malar, melainkan wujudnya daya yang bertindak ke atasnya.
# Kadar perubahan momentum bagi bagi sesuatu objek adalah berkadar terus dengan daya yang bertindak ke atasnya.
# Bagi setiap objek yang bertindak ke atas sesuatu objek, objek akan mengenakan daya yang sama tetapi berlawanan arah.
Hukum-hukum

Hukum gerakan Newton menerangkan pecutan bagi jasad yang besar. Dalam bahasa moden, hukum menyatakan:
;Hukum Pertama
:Jika tiada daya bersih yang bertindak ke atas sesuatu zarah, maka adalah mungkin untuk memilih satu set rangka rujukan, yang dipanggil rangka rujukan inersia, yang dicerap dari pergerakan zarah tanpa sebarang perubahan dalam halaju.
;Hukum Kedua
:Dicerap dari rangka rujukan inersia, daya bersih ke atas sesuatu zarah adalah berkadaran dengan perubahan masa bagi momentum linear: F = d[mv]/dt. Momentum adalah hasil darab jisim dan halaju. Hukum ini selalu dinyatakan sebagai F=ma (daya ke atas suatu objek sama dengan jisimnya didarab dengan pecutannya).
;Hukum Ketiga
:Setiap kali suatu zarah A mengenakan daya pada zarah lain iaitu B, B pada masa yang sama akan mengenakan daya kepada A dengan magnitud yang sama dalam arah yang berlawanan. Bentuk hukum yang kuat ini kemudian mempostulatkan bahawa kedua-dua daya ini bertindak pada garis yang sama.

*Hukum Newton pertama
*Hukum Newton kedua
*Hukum Newton ketiga


Kategori:Fizik
Mohammad Hasyim Ashari

thumb|220px|Hasyim Asy'arie

Mohammad Hasyim Ashari atau Kyai Haji Mohammad Hasyim Ashari (Asy'arie juga sering dieja sebagai Asy'ari atau Asy'arie) (10 April 1875 - 25 Julai 1947 merupakan pengasas Nahdlatul Ulama, organisasi massa Islam yang terbesar di Indonesia.
Keluarga

Dilahirkan di Jombang, KH Hasyim Asyari adalah anak lelaki ketiga antara 11 orang adik-beradik. Ayahnya yang bernama Kyai Asyari, merupakan pemimpin Sekolah Agama Berasrama Keras yang terletak di sebelah selatan Jombang, manakala ibunya bernama Halimah. Beliau merupakan keturunan kelapan sebelah ibu kepada Joko Tingkir (Sultan Pajang).

Yang berikut ialah salasilah lengkapnya:
# Ainul Yaqin (Sunan Giri)
# Abdurrohman (Jaka Tingkir)
# Abdul Halim (Pangeran Benawa)
# Abdurrohman (Pangeran Samhud Bagda)
# Abdul Halim
# Abdul Wahid
# Abu Sarwan
# KH. Asy'ari (Jombang)
# KH. Hasyim Asy'ari (Jombang).
Pendidikan

KH Hasyim Asyari belajar dasar-dasar agama daripada ayah serta datuknya, Kyai Utsman, yang juga pemimpin Sekolah Agama Berasrama Nggedang di Jombang. Sejak usia 15 tahun, beliau berkelana menimba ilmu di berbagai-bagai sekolah agama berasrama, antaranya Sekolah Agama Berasrama Wonokoyo di Probolinggo, Sekolah Agama Berasrama Langitan di Tuban, Sekolah Agama Berasrama Trenggilis di Semarang, Sekolah Agama Berasrama Kademangan di Bangkalan, dan Sekolah Agama BerasramaSiwalan di Sidoarjo.

Pada tahun 1892, KH Hasyim Asyari pergi menimba ilmu ke Mekah, dan belajar di bawah Syeh Ahmad Khatib dan Syekh Mahfudh at-Tarmisi.
Perjuangan

Pada tahun 1899, sepulangnya dari Mekah, KH Hasyim Asyari mengasaskan Sekolah Agama Berasrama Tebu Ireng, yang kemudian menjadi sekolah agama berasrama yang terbesar dan terpenting di Jawa pada abad ke-20.

Pada tahun 1926, Hasyim Asyari menjadi salah satu pengasas Nadhlatul Ulama (NU), yang bertujuan untuk membangkit kaum ulama.

Hasyim Asyari meninggal dunia pada tahun 1947 dan dikebumikan di Tebu Ireng, Jombang.
Lihat juga

* Wahid Hasjim
* Abdurrahman Wahid


Kategori:Pahlawan nasional Indonesia
Kategori:Rais Am Nahdlatul Ulama
Kategori:Kelahiran 1875
Kategori:Kematian 1947
Hazairin

Prof. Dr. Hazairin () adalah Menteri Dalam Negeri Republik Indonesia dalam Kabinet Ali Sastroamidjojo I.
Kehidupan

Hazairin menamatkan pendidikannya di Sekolah Tinggi Perundangan Jakarta (Recht Hoge School). Setelah menamatkan pengajian, Hazairin bekerja sebagai Ketua Hakim Negeri Tapanuli Selatan (1938-1945). Pada April 1946, beliau diangkat sebagai Residen Bengkulu. Ketika menjawat sebagai residen, beliau mengeluarkan wang kertas yang dikenali sebagai "Wang Kertas Hazairin." Selepas revolusi fizik berakhir, beliau diangkat menjadi Ketua Bahagian Perundangan Sivil Kementerian Kehakiman. Pada Kabinet Ali Sastroamidjojo I (1953-1955), Hazairin diangkat menjadi Menteri Dalam Negeri.

Selain terjun di dunia politik, beliau juga menjadi Guru Besar Hukum Adat dan Hukum Islam di Universiti Indonesia. Beliau dikebumikan di TMP Kalibata, Jakarta. Atas jasa-jasanya, pada tahun 1999, pemerintah Indonesia mengangkat Hazairin sebagai Pahlawan Nasional.
Rujukan


Kategori:Tokoh dari Bukittinggi
Kategori:Menteri Dalam Negeri Indonesia
Sam Ratulangi

Sam Ratulangi (5 November 1890 - 30 Jun 1949), dikatakan sebagai pahlawan dari Minahasa yang paling terkenal.Jalan utama di Manado dinamakan sempena nama Sam Ratulangi. Sam Ratulangi lahir di Tondano pada tanggal 5 November, 1890. Dia memulakan pendidikannya di Tondano, kemudian melanjutkan pelajaranya di luar negeri.

Sam Ratulangi mengabdikan dirinya untuk mengembangkan kualiti hidup orang-orang Indonesia pada saat penjajahan Belanda. Dia termasuk dalam sebuah panitia yang mempersiapkan segala urusan semasa kemerdekaan Indonesia, dan setelah Indonesia merdeka, dia menjadi gabernor Sulawesi.

Sam Ratulangi meninggal dunia pada tanggal 30 Jun 1949, dan dimakamkan di Tondano. Sebuah monumen yang terletak di pinggiran kota Tondano, dibangunkan untuk mengenang jasa perjuangan dan pengabdian Sam Ratulangi.

Waktu beliau bekerja di bahagian pembangunan kereta api di Priangan Selatan, beliau mendapat layanan yang kurang adil dari Pemerintah Belanda. Ia menerima gaji lebih rendah dari pada pegawai Belanda, walaupun mereka mempunyai pangkat dan pendidikan yang sama. Ia bertekad untuk memambah ilmu pengetahuannya melebihi orang-orang Belanda. Ilmu yang kelak akan disumbangkan untuk kemajuan bangsanya.

Sewaktu menjadi anggota Volksraad pada tahun 1927, Ratulangi mengajukan tuntutan agar Pemerintah belanda menghapuskan segala perbezaan dalam bidang politik, ekonomi dan pendidikan antara orang Belanda dengan orang Indonesia. Pada tahun 1932 beliau turut serta dalam mendirikan Vereniging van Indonesische Academici (Persatuan Kaum sarjana Indonesia). Organisasi ini bertujuan menghimpunkan para sarjana Indonesia yang akan membimbing rasa kebangsaan kepada rakyatnya.

Pada tarikh 30 Jun 1949, Sam Ratulangi meninggal dunia di Jakarta dalam kedudukan sebagai tawanan musuh. Jenazahnya kemudian di makamkan kembali di Tondano.


Kategori:Ahli politik Indonesia
Kategori:Kelahiran 1890
Kategori:Kematian 1949
Masjid Kampong Banggol

Masjid Kampung Banggol merupakan sebuah masjid terletak di Pokok Sena, Kepala Batas, Seberang Perai Utara, Pulau Pinang. Ia dibina pada tahun 1890an. Ia dibina untuk keperluan penduduk di kampung berdekatan; Kampung Baru, Pokok Sena, Taman Koskam, Kampung Aman, Permatang Kerai Kecil dan Permatang Kerai Besar.
Pembinaan Masjid

Pada 21 Ogos 2016, Perdana Menteri Datuk Seri Najib Razak telah mengumumkan kelulusan pembinaan Masjid Kampung Banggol semasa Majlis Pelancaran Bulan Kemerdekaan di Kubang Menerong

Masjid ini telah dirobohkan untuk dibina semula pada tahun 2018 dan siap pada Disember 2019.

Masjid ini telah diubahsuai beberapa kali iaitu pada 1955, 1970, 1990 dan tahun 2000.
Lawatan YDPA

# Yang di-Pertuan Agong Al-Sultan Abdullah Ri'ayatuddin Al-Mustafa Billah Shah telah merasmikan masjid ini pada 7 April 2023 yang telah dibina semula.
# Pada tahun 1983, Sultan Haji Ahmad Shah Al-Musta'in Billah telah berkunjung ke masjid ini semasa mengadakan lawatan ke Pulau Pinang.
Rujukan

Kampong Banggol
Sultan Iskandar Muda

Sultan Iskandar Muda () dilahirkan di Aceh pada tahun 1593. Baginda merupakan sultan yang pernah memerintah Kesultanan Aceh.

Zaman Kegemilangan Kesultanan Aceh bermula ketika pemerintahan baginda, apabila baginda menghantar utusan ke luar negara, iaitu ke England (ketika pemerintahan Ratu Elizabeth I), dan juga Kesultanan Turki Uthmaniyah.

Sultan Iskandar Muda yang digelar Marhum Mahkota Alam ini menjadi Sultan Aceh pada tahun 1607 sehingga 1636.
Pemerintahan
Penaklukan

Kejayaan Kesultanan Aceh ketika zaman pemerintahannya adalah berdasarkan kekuatan tenteranya. Angkatan tentera beliau terdiri daripada angkatan laut kapal-kapal layar berat masing-masing dengan 600-800 orang, pasukan berkuda menggunakan kuda Parsi, kor gajah, pasukan infantri yang dikerah dan lebih daripada 2000 meriam dan senjata api (dari kedua-dua asal Sumatera dan Eropah). Setelah berkuasa, baginda mula mengukuhkan kawalan ke atas Sumatera utara. Pada tahun 1612 beliau menakluki Kerajaan DeliDeli, dan pada tahun 1613 Aru dan Johor. Selepas penaklukan Johor, sultannya, Alauddin Riayat Shah III, dan ahli kerabat diraja yang lain dibawa ke Aceh, bersama sekumpulan pedagang dari Syarikat Hindia Timur Belanda. Walau bagaimanapun, Johor dapat mengusir tentera Aceh pada akhir tahun itu, dan Iskandar Muda tidak pernah dapat menegaskan kawalan tetap ke atas kawasan tersebut. Johor seterusnya membina pakatan dengan Pahang, Palembang, Jambi, Inderagiri, Kampar dan Siak menentang Aceh.

Kempen Iskandar Muda diteruskan dan baginda dapat mengalahkan armada Portugis di Bintan pada tahun 1614. Pada tahun 1617 baginda menakluki Pahang dan membawa sultannya Sultan Ahmad Shah ke Aceh, dan dengan itu mencapai tempat bertapak di semenanjung Tanah Melayu. Penaklukan ini diikuti oleh Kedah pada tahun 1619, di mana ibu kotanya telah terbakar ketika dikepung dan penduduk yang masih hidup dibawa ke Aceh. Baginda menawan Perak pada tahun 1620. Baginda sekali lagi menyerang Johor pada 1623 dan mengambil Nias pada 1624/5. Pada ketika ini kekuatan Aceh secara serius mengancam penguasaan Portugis terhadap Melaka. Pada tahun 1629, baginda menghantar beberapa ratus kapal untuk menyerang Melaka, tetapi gagal. Menurut sumber Portugis, semua kapalnya musnah bersama 19,000 orang. Selepas kekalahan ini, Iskandar Muda hanya melancarkan dua lagi ekspedisi laut, pada 1630/1 dan 1634, kedua-duanya untuk menyekat pemberontakan di Pahang. Kesultanannya mengekalkan kawalan ke atas Sumatera utara, tetapi tidak pernah dapat memperoleh ketuanan di selat atau meluaskan empayar ke wilayah kaya dengan lada di Lampung di bahagian selatan pulau itu, yang berada di bawah kawalan kesultanan Banten.
Ekonomi
Kemangkatan

Baginda mangkat di Aceh pada 27 Disember 1636 dan dimakamkan di Banda Aceh.
Lihat juga

* Sejarah Aceh


Kategori:Pahlawan nasional Indonesia
Kategori:Sultan Aceh
Kategori:Sejarah Aceh
Kategori:Kesultanan Aceh
Kategori:Sejarah Melayu
Kategori:Sejarah Malaysia
Kategori:Sejarah Indonesia
Iswahjoedi

Marsma Iswahyudi (15 Julai 1918 - 14 Disember 1947) merupakan seorang pahlawan Indonesia. Bersama-sama dengan Adisutjipto, Abdulrachman Saleh, serta Husein Sastranegara, Iswahyudi dikenali sebagai salah satu perintis Angkatan Tentera Udara Indonesia.

Dilahirkan di Surabaya, Indonesia, Iswahyudi dilantik sebagai Komandan Lanud Maospati di Madiun pada awal tahun 1947, dibantui oleh Wiweko Soepono dan Nurtanio. Pada tahun yang sama, beliau ditugaskan menjadi Komandan Lanud Gadut di Bukittinggi.

Timbalan Marsyal Iswahyudi maut di Tanjung Hantu, Malaysia pada tahun 1947 apabila pesawatnya ditembak jatuh, dan jenazahnya dikebumikan di TMP Kalibata, Jakarta. Pada 10 November 1960, kerajaan Indonesia mengabadikan nama Iswahyudi dengan mengganti nama lapangan terbang Lanud Maospati menjadi Lapangan Terbang Iswahyudi, Madiun.


Kategori:Kelahiran 1918
Kategori:Kematian 1947
Kategori:Pahlawan nasional Indonesia
Masjid Kampung Binjai, Daerah Barat Daya

Masjid Kampung Binjai merupakan sebuah masjid yang terletak di Kampung Binjai Daerah Barat Daya, 11900 Jalan Permatang Tanjung Damar Laut Bayan Lepas Pulau Pinang.

Imam 1 yang bertugas di Masjid Kampung Binjai adalah Mohammad Said Bin Bono.
Alamat

: Masjid Kampung Binjai, Kampung Binjai11900 Jalan PermatangTanjung Damar LautBayan LepasPulau Pinang
Sejarah

Pentadbiran

Masjid Kampung Binjai memiliki nombor pendaftaran masjid No Daftar: MY-07-BD-00043.
Rujukan


Pautan luar

* Senarai Masjid Seluruh Malaysia




Kampung Binjai
Masjid Kampong Perlis

Masjid Kampong Perlis merupakan sebuah masjid di Daerah Barat Daya, Pulau Pinang. Negeri Pulau Pinang terbahagi kepada enam daerah pentadbiran agama.
Sejarah

digunakan oleh masyarakat setempat untuk menunaikan solat secara berjemaah dan melaungkan azan pada waktu solat.
Alamat

:Masjid Kampong Perlis
:11000 Jalan Kampong Perlis,
:Balik Pulau,
:.
Pautan luar

* Masjid Kampung Perlis

Kampong Perlis
Masjid Kg. Pertama Batu

Masjid Kampong Pertama Batu merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama. Antara para ustaz yang mengajar ialah :-

1 Ustaz Shahril Long [Tafsir Juzu' 'Amma]
2 Ustaz Sobri Md Arshad [Tafsir Surah Pilihan]
3 Ustaz Abdulllah Khairi Hj Harun [Sakaratul Maut]
4 Ustaz Sidek Noor [Sirus Salikin]
5 Ustaz Yusuf Awang [Terjemahan Sohih Muslim]
6 Ustaz Hassan Razak [Tauhid, Syirik dan Huraiannya]
7 Ustaz Marzuki Yusuf [Tafsir Nurul Ehsan]
8 YB Datuk Taib Azamuddin Taib [Fiqh Kenegaraan]
9 Ustaz Aswad Hj Nasron [40 Hadis Penawar Hati]
10 Ustaz Suhaimi Abdullah [Tafsir Surah An-Nisa']
11 Ustaz Abdul Halim Nasir [Tafsir Surah]
12 Tuan Guru Hj Salleh Musa [Hidayatul Sobian / Faridatul Faraid]
13 Ustaz Musa Ibrahim [Nasihat Agama & Wasiat Imam]
14 Ustaz Dr Badrolamin Bahron [Siazah Syari'ah]
15 Ustaz Zakaria Hj Ahmad

dan lain-lain lagi.
Kampong Pertama Batu
Alu dan lesung

thumb|Sepasang alu dan lesung batu kecil.
Alu dan lesung merujuk kepada dua benda berlainan dengan fungsi dan cara penggunaan yang sama:

* Alat tradisional pengolahan padi atau gabah menjadi beras dengan memisahkan sekam, dari buah padi secara mekanik.
* Alat digunakan sejak zaman purbakala untuk menumbuk, menggiling, melumat, mengulek, dan mencampur bahan-bahan tertentu (misalnya rempah-ratus, jamu atau ubat-ubatan, sambal belacan).

thumb|right|Lesung kaki yang diperbuat daripada kayu.

Kini, terdapat juga lesung automatik yang digunakan di makmal-makmal untuk tujuan kajian saintifik dan farmasi.

Kedua-dua alat ini biasanya dibuat dari bahan yang keras, misalnya kayu, batu, seramik, atau logam (loyang atau keluli tahan karat). Di Indonesia biasanya bahan yang lazim digunakan adalah batu alam, batu kali atau batu andesit (batu gunung berapi); terdapat seberapa daerah di negara tersebut yang khusus dalam pembuatan alat ini, salah satunya adalah daerah Muntilan, Kabupaten Magelang, Jawa Tengah, dekat Candi Borobudur.

Alat ini adalah salah satu alat tertua yang digunakan manusia sejak Zaman Batu pada tahun 35,000 SM. Beberapa temuan arkeologi menunjukkan benda-benda batu yang digunakan sebagai alat untuk menumbuk. Sebagai contoh, artefak batu yang ditemukan di Yunani dari 3200 sampai 2800 SM, menunjukkan alat untuk memperoleh atau menumbuk zat pigmen pewarna yang diambil dari batu galian.
Lihat juga

* Batu giling
* Mesin pengisar
Rujukan


Kategori:Alatan memasak
Kategori:Kelengkapan makmal
Tepung bungkus

Tepung bungkus (, , ) ialah pencuci mulut tradisional yang mempunyai inti yang manis. Ia dibuat menggunakan kelapa dan gula merah, dan intinya ditutup dengan tepung beras kukus yang dicampur dengan santan. Ia digunakan dalam upacara perkahwinan Thai pada zaman dahulu. Kuih ini dibungkus secara tradisional dengan daun pisang.
Resipi

Bahan-bahan:

# 1 cawan tepung beras
# 2 cawan santan cair
# ½ biji kelapa muda parut
# 1 keping gula melaka
# Sedikit tepung pulut
# Sedikit garam
# 10 keping daun pisang, potong persegi bujur
Cara-cara:

Kelapa muda disira dengan nisan hingga kering untuk dijadikan inti. Pada masa kini, terdapat juga orang yang menggunakan gula merah bagi menggantikan manisan tradisional nisan ini. Bulatkan sebesar ibu jari. Golekkan di atas tepung pulut.

Bancuh tepung beras dengan santan cair di atas api sederhana dan masukkan sedikit garam. Kacau hingga separuh masak dan jangan biar ia berkepala (berketul).

Ambil daun pisang dan bubuh dua sudu tepung separuh masak tadi. Atur tiga biji inti dan tutup semula dengan dua sudu tepung separuh masak.

Tutup dengan daun pisang dan lipat kedua-dua hujungnya. Kukus hingga masak.
Galeri


Imej:YosriTepongBungkus1.jpg|Tepung bungkus yang masih berbungkus dengan daun pisang
Imej:YosriTepongBungkus2.jpg|Tepung bungkus yang telah dibuka dan sedia untuk dimakan
Imej:YosriTepongBungkus3.jpg|Tepung bungkus yang dibelah menunjukkan inti di bahagian dalamnya

Rujukan
Pautan luar

*Patchmon's Thai Desserts. Didapat kembali Oktober 1. 2016. daripada http://www.thaidesserts.ca/#!steamed-flour-with-coconut-filling/c1vge
*Thai Dessert. Didapat kembali Oktober 1. 2016. daripada http://tankitchen-dessert.blogspot.com/2009/04/khanom-sod-sai-filled-coconut-cream.html
*Thai Wisdom: Wrappers in Thai Dessert. Didapat kembali Oktober 1. 2016. daripada http://www.mthai.com/en/thaiculture/1321.html
*JOY B. Thai Dessert: Khanom Sai Sai (Sweet Stuffed Dough). Didapat kembali Oktober 1. 2016. daripada http://www.joysthaifood.com/desserts/thai-dessert-khanom-sai-sai-sweet-stuffed-dough/
*Tanwiratchada. Khanom Sod Sai (Filled Coconut Cream). Didapat kembali Oktober 1. 2016. daripada http://en.petitchef.com/recipes/dessert/khanom-sod-sai-


Tepung bungkus
Tepung bungkus
Terusan Sungai Rhine

Terusan Sungai Rhine atau Terusan Rhine–Main–Danube (Jerman: Rhein-Main-Donau-Kanal; juga dipanggil Terusan Main-Danube, Terusan RMD atau Terusan Eropah), terletak di Bavaria, Jerman. Ia menyambungkan Main dan sungai Danube merentasi legeh Eropah lalu mengalir daripada Bamberg melalui Nuremberg ke Kelheim. Terusan ini menyambungkan Laut Utara dan Laut Atlantik ke Laut Hitam. Ia menyediakan arteri yang boleh dinavigasi di antara Delta Rhine (di Rotterdam, Belanda), dan Delta Danube di tenggara Romania dan barat daya Ukraine (atau Constanţa, melalui Terusan Danube-Laut Hitam). Terusan terkini siap dibina pada 1992 dengan panjang .
Sejarah

Projek untuk menghubungkan lembangan Danube dan Rhine dengan terusan mempunyai sejarah yang panjang. Pada tahun 793, Maharaja Charlemagne mengarahkan pembinaan Terusan-Fossa Carolina (German:Karlsgraben) -menghubungkan Swabian Rezat, anak sungai Rednitz, ke Altmühl berhampiran Treuchtlingen. Antara 1836 dan 1846, Terusan Ludwig (Jerman: Ludwigskanal), dinamakan sempena nama Raja Ludwig I Bavaria, yang dibina di antara Bamberg dan Kelheim. Terusan ini mempunyai saluran yang sempit, dengan banyak pengunci, dan kekurangan air di bahagian puncak, sehingga pengendalian saliran air itu segera menjadi tidak ekonomis terutama sekali disebabkan oleh pembangunan kereta api di selatan Jerman yang sedang berkembang pesat. Terusan tersebut akhirnya ditinggalkan pada tahun 1950, setelah keputusan dibuat untuk tidak memperbaiki kerosakan semasa Perang Dunia Kedua.

Pada tahun 1917, Landtag of Bavaria meluluskan undang-undang yang menggesa pembangunan laluan perkapalan utama "antara Aschaffenburg dan Passau", dengan kapasiti untuk membawa kapal 1,200-tan yang digunakan di Rhine. Pada 13 Jun 1921, Bavaria dan Reich Jerman menyimpulkan perjanjian untuk membina "Main-Donau-Wasserstraße". Di bawah pelan ini, sebagai tambahan kepada pengembangan Main dan Danube, saluran baru yang menghubungkan sungai-sungai adalah Rhein-Main-Donau AG (RMD-AG) telah ditubuhkan pada 30 Disember 1921 untuk melaksanakan projek ini. Untuk membiayai saluran air, RMD diberi kawalan sumber air utama, Danube, Lech, dan Altmühl, dan Regnitz.
Rujukan

Kategori: Perancis